
BIROULUI  PERMANENT 

AL

CAMEREI DEPUTAŢILOR

                 Vă înaintăm alăturat raportul asupra Legii pentru modificarea şi completarea Legii nr.192/2006 privind medierea şi organizarea profesiei de mediator, trimisă spre reexaminare ca urmare a Deciziei Curții Constituționale nr.560  din 18 septembrie 2018, publicată în Monitorul Oficial al României,  Partea I, nr.957 din 13 noiembrie 2018.
                  În raport de obiectul şi conţinutul său, iniţiativa legislativă face parte din categoria legilor ordinare. 

	PREŞEDINTE,

Nicuşor HALICI 




PARLAMENTUL ROMÂNIEI

CAMERA DEPUTAŢILOR

	Comisia juridică,

de disciplină şi imunităţi

      
	
	Bucureşti, 15.04.2019

Nr.   4c -13/1175/2016

PL  x - 483/2016/2019
	


RAPORT

Legea pentru modificarea şi completarea Legii nr.192/2006
 privind medierea şi organizarea profesiei de mediator

În temeiul art.134 din Regulamentul Camerei Deputaților, republicat, cu modificările și completările ulterioare, Camera Deputaţilor a hotărât trimiterea la Comisia juridică, de disciplină şi imunităţi a Legii pentru modificarea şi completarea Legii nr.192/2006 privind medierea şi organizarea profesiei de mediator, aflată în procedură de reexaminare ca urmare a Deciziei Curții Constituționale nr.560 din 18 septembrie 2018, publicată în Monitorul Oficial al României, Partea I, nr.957 din 13 noiembrie 2018.
Potrivit prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificări şi completări, Camera Deputaţilor este Cameră decizională. 

Plenul Camerei Deputaţilor a adoptat iniţiativa legislativă în şedinţa din ziua de 26 iunie 2018.

În data de 3 iulie 2018 a fost formulată sesizare de neconstituţionalitate, formulată de un număr de 96 de deputați aparținând Grupului parlamentar al Partidului Național Liberal, Grupului parlamentar al Uniunii Salvați România și deputați neafiliați. În data de 23 iulie 2018 a fost formulată sesizare de neconstituționalitate de Președintele României. Curtea Constituţională prin Decizia nr.560/2018 din 18 septembrie 2018  a declarat neconstituționale dispozițiile art.I pct.10, cu referire la art.43 alin.(21), art.I, pct.16, cu referire la partea introductivă a alin.(1) al art.601 și ale art.I pct.21, cu referire la art.76 din Legea nr.192/2006 privind medierea și organizarea profesiei de mediator. 
Senatul, în calitate de primă Cameră sesizată, în ședința din               19 decembrie 2018, a adoptat Legea pentru modificarea şi completarea Legii nr.192/2006 privind medierea şi organizarea profesiei de mediator, eliminând textele declarate neconstituționale.
În conformitate cu prevederile art.61 din Regulamentul Camerei Deputaţilor, republicat, cu modificările și completările ulterioare, membrii Comisiei au examinat Decizia Curții Constituționale nr.560/2018 precum și Legea pentru modificarea şi completarea Legii nr.192/2006 privind medierea şi organizarea profesiei de mediator, în ședința din data de 15 aprilie 2019. La şedinţa Comisiei juridice, de disciplină şi imunităţi au fost prezenţi deputaţii, conform listei de prezenţă. 
În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi, să propună plenului Camerei Deputaţilor adoptarea Legii pentru modificarea şi completarea Legii nr.192/2006 privind medierea şi organizarea profesiei de mediator, în forma adoptată de Senat. 
În raport cu obiectul şi conţinutul reglementării, proiectul de lege face parte din categoria legilor ordinare.

